Årets resultat af den primære drift hos væddeløbsbanen blev et overskud på kr. 1.102.000, og efter afskrivninger og skat blev overskuddet på kr. 164.000, oplyser banen i en pressemeddelelse. - Vi er i bestyrelsen og ledelsen tilfredse med resultatet, siger direktør Michael Korfitsen og fortsætter: - Vores strategi igennem de senere år har været, at være omkostningsfokuseret, og så skabe nye aktiviteter som skal bidrage til øget kundestrøm, øget omsætning og øget indtjening. Og den indtjening skal så bruges til bedre faciliteter for vores publikum, sponsorer og vores aktive. Sagt på en anden måde skal pengene ud at arbejde for at skabe vækst i hele fødekæden.

Opsummering:
NKI Racing Arena Aalborg, også kaldet væddeløbsbanen eller travbanen i Aalborg, kommer ud af 2014 med sorte tal på bundlinjen. Det er dermed fjerde år i træk med overskud.